
Vabariigi Valitsuse seaduse ja teiste seaduste muutmise seadus


§ 1. Vabariigi Valitsuse seaduse muutmine

Vabariigi Valitsuse seaduses tehakse järgmised muudatused:

1) paragrahvi 42 täiendatakse lõikega 11 järgmises sõnastuses: 
„(11) Tarbijakaitse ja Tehnilise Järelevalve Ameti põhimääruse kehtestab Vabariigi Valitsus.“;

2) paragrahvi 63 lõige 1 muudetakse ja sõnastatakse järgmiselt: 
„(1) Majandus- ja Kommunikatsiooniministeeriumi valitsemisalas on riigi majandus-, ettevõtlus-, tööhõive- ja tööturupoliitika kavandamine ja elluviimine; ettevõtjate teadus- ja arendustegevuse ning innovatsiooni toetamine ja korraldamine, ettevõtjatele teenuste arendamine; reaalajamajanduse, tööstuse, kosmose ja turismi valdkonna arendamine; ekspordi arendamine ja investeeringute kaasamise toetamine, sealhulgas välisinvesteeringute usaldusväärsuse tagamine; metroloogia, standardiseerimise, sertifitseerimise, akrediteerimise, tegevuslubade, registrite, tarbijakaitse, toote- ja tööstusohutuse, kaubanduse ja kaubanduse kaitsemeetmete korraldamine, riigi tegevusvaru haldamine, ohutusjuurdluse korraldamine, meediateenuste riiklik järelevalve; töösuhete ja töökeskkonna korraldamine ning võrdse kohtlemise ja soolise võrdõiguslikkuse, sealhulgas ligipääsetavuse edendamine ja koordineerimine; maakasutuspoliitika kavandamine ja elluviimine, ruumilise planeerimise korraldamine, maa- ja ruumivaldkonna ülesannete täitmine; kiirgus- ja tuumavaldkonna tegevuste korraldamine ning vastavate õigusaktide eelnõude koostamine.“;

3) paragrahvi 70 täiendatakse lõikega 3 järgmises sõnastuses:
"(3) Tarbijakaitse ja Tehnilise Järelevalve Ameti peadirektori nimetab ametisse ja vabastab ametist Vabariigi Valitsus valdkonna eest vastutava ministri ettepanekul.";

4) seadust täiendatakse paragrahviga 1076 järgmises sõnastuses:
“§1076 Tarbijakaitse ja Tehnilise Järelevalve Ameti peadirektori ametisse nimetamise rakendamine 

Vabariigi Valitsus nimetab esimest korda Tarbijakaitse ja Tehnilise Järelevalve Ameti peadirektori ametisse käesoleva seaduse § 70 lõike 3 alusel pärast Tarbijakaitse ja Tehnilise Järelevalve Ameti peadirektori, kes on ametis eelnimetatud sätte jõustumise ajal, teenistusaja lõppemist.”.

§ 2. Keskkonnaseadustiku üldosa seaduse muutmine

Paragrahvi 401 lõige 4 muudetakse ja sõnastatakse järgmiselt:
„(4) Keskkonnaotsuste infosüsteemi kaasvastutavad töötlejad on Keskkonnaamet ja Keskkonnaagentuur, samuti Tarbijakaitse ja Tehnilise Järelevalve Amet kiirgus- ja tuumaohutusalases tegevuses vastavalt kiirgusseadusele ning tuumaenergia ja -ohutuse seadusele. Volitatud töötleja määratakse andmekogu põhimääruses.”.

§ 3. Keskkonnaseire seaduse muutmine 

Paragrahv 14 tekstiosa loetakse lõikeks 1 ja paragrahvi täiendatakse lõikega 2 järgmises sõnastuses:

“(2) Kui käesoleva paragrahvi lõikes 1 nimetatud keskkonnaoht või oluline keskkonnahäiring on seotud ioniseeriva kiirgusega, teavitab seire teostaja sellest viivitamata ka Tarbijakaitse ja Tehnilise Järelevalve Ametit.”.

§ 4. Tuumaenergia ja –ohutuse seaduse muutmine

Tuumaenergia ja –ohutuse seaduse § 127 muudetakse ja sõnastatakse järgmiselt:
„§ 127. Rakendusaktide ja riikliku jäätmekäitluskava kehtestamine 

(1) Käesoleva seaduse rakendusaktid, välja arvatud § 15 lõikes 2, § 18 lõikes 4, § 19 lõikes 3, § 80 lõikes 6 ja § 81 lõikes 6 nimetatud rakendusaktid,  kehtestatakse lähtudes tuumakäitise elukaare etappide – ehitamise, katsetamise, käitamise ja dekomissioneerimise ning nendega seotud tuumajulgeoleku meetmeid rakendavate tegevuste eeldatavast toimumisajast, kuid hiljemalt enne asjaomase elukaare etapi ja sellega seotud tegevuse algust.

(2) Käesoleva seaduse § 18 lõikes 4, § 19 lõikes 3, § 80 lõikes 6 ja § 81 lõikes 6 nimetatud rakendusaktid kehtestatakse hiljemalt 2028. aasta 1. jaanuariks.

(3) Vabariigi Valitsus kehtestab hiljemalt 2032. aastaks riikliku jäätmekäitluskava valdkonna arengukavana.“.

§ 5. Seaduse jõustumine

Käesolev seadus jõustub 2027. aasta 1. jaanuaril.



Lauri Hussar
Riigikogu esimees


Tallinn,		2026
Algatab Vabariigi Valitsus … 2026. a 

Vabariigi Valitsuse nimel

(allkirjastatud digitaalselt)
allkirjastaja nimi
[bookmark: _Hlk66788165]allkirjastaja ametinimetus


